**מוחמד אלאך** (בהולנדית: **Mohammed Allach**; נולד ב-20 בספטמבר 1973 בהאג, הולנד. מכונה בעיתוני הספורט בישראל גם בשם **"מו אלאך"**) הוא כדורגלן עבר ומנהל ספורטיבי בהווה ממוצא הולנדי-מרוקאי.

קריירה כשחקן
------------

אלאך שיחק בעמדת המגן. הוא החל את הקריירה המקצועית שלו בגיל מאוחר יחסית לאחר שלמד סיוע פדגוגי חברתי. תחילה שיחק בליגות חובבים ורק בגיל 23 עבר לקבוצתו המקצוענית הראשונה, אקסלסיור רוטרדם בה שיחק בין השנים 1996–1999, באמצע עונת 1999/00 עבר לפיינורד אך לא שיחק באף משחק רשמי במועדון והושאל מיד. לאחר כשנה עזב לחרונינגן שם שיחק עד שנת 2003 והיה שחקן הרכב קבוע במשך שנתיים עד שהסתכסך עם המאמן ולבסוף אולץ לעזוב. אחר כך עבר לדורדרכט מליגת המשנה ההולנדית ולאחר מכן לטוונטה מליגת העל ההולנדית. את הקריירה סיים בפנלו, הוא פרש ממשחק פעיל בשנת 2006. עם 247 הופעות בקריירה ו-2 שערים.

| עונה | מועדון | הופעות | שערים |
| --- | --- | --- | --- |
| 1996/97 | הולנדהולנד אקסלסיור רוטרדם | 2 | 0 |
| 1997/98 | 28 | 0 |
| 1998/99 | 33 | 1 |
| 1999/00 | הולנדהולנד פיינורד | 0 | 0 |
| 1999/00 | הולנדהולנד אקסלסיור רוטרדם | 17 | 0 |
| 2000/01 | הולנדהולנד חרונינגן | 30 | 0 |
| 2001/02 | 33 | 1 |
| 2002/03 | 6 | 0 |
|  | הולנדהולנדדורדרכט | 22 | 0 |
| 2003/04 | הולנדהולנד טוונטה | 12 | 0 |
| 2004/05 | הולנדהולנד פנלו | 33 | 0 |
| 2005/06 | 31 | 0 |

קריירה כמנהל ספורטיבי
---------------------

אלאך החל בשנת 2006 בתפקיד מנהל ספורטיבי וראש מחלקת נוער של הקבוצה ההולנדית פנלו, שם סיים את קריירת המשחק הפעילה שלו. הוא עלה עם הקבוצה לליגת העל ההולנדית ולאחר כשנתיים עבר ללשמש כעוזר מנהל ספורטיבי בטוונטה, שסיימה במקום ה-2 והגיעה לגמר הגביע ההולנדי. בעונת 2009/10 עבר לשמש כמנהלה הספורטיבי של ואלבייק איתה ירד לליגה השנייה אך שנה לאחר מכן עלה איתה בחזרה לליגת העל. בעונת 2010/11 עבר לשמש כמנהלה הספורטיבי של נבחרת הולנד שם היה כשנתיים בתפקיד. בין השנים 2013–2017 שימש כמנהלה הספורטיבי של ויטסה ארנהם מליגת העל ההולנדית. בעונתו הראשונה בקבוצה היא סיימה במקום ה-6. בתקופתו זכתה הקבוצה בגביע ההולנדי, התואר הראשון בתולדות הקבוצה ואף העפילה לראשונה לשלב הבתים בליגה האירופית. אל ויסטה ארנהם הגיעו בתקופתו השחקנים הישראלים שרן ייני ודן מורי. אלאך נחשב כמי שלוקח את הגישה המדעית במסגרת תפקידו הוא נעזר בסטטיסטיקות מתקדמות והרחיב את צוות האנליסטים בקבוצות בהן עבד, כמו כן במסגרת תפקידו פיתח בוויסטה ארנהם ביחד עם הצוות תוכנה לבניית סגל תוך התבססות על החוזה וסיכוי לעזיבת שחקנים

בנובמבר 2017 מונה אלאך למנהלה הספורטיבי של מכבי חיפה הוא הביא צוות אימון הולנדי בראשות המאמן פרד רוטן. הקבוצה לא זכתה להצלחה תחתיו בעונה הראשונה. היכולת החלשה נמשכה גם בעונת 2018/2019 וב-31 באוקטובר 2018 התפטר אלאך מתפקידו במכבי חיפה.

| עונה | מועדון | תארים והישגים |
| --- | --- | --- |
| 2006/07 | הולנדהולנד פנלו |  |
| 2007/08 | עליית ליגה לליגת העל ההולנדית |
| 2008/09 | הולנדהולנד טוונטה |  |
| 2009/10 | הולנדהולנד ואלבייק | ירד ליגה לליגת המשנה ההולנדית |
| 2010/11 | עליית ליגה לליגת העל ההולנדית |
| 2011/12 | הולנדהולנד KNVB (נבחרת) |  |
| 2012/13 |  |
| 2013/14 | הולנדהולנד ויטסה ארנהם |  |
| 2014/15 |  |
| 2015/16 |  |
| 2016/17 | זכייה בגביע ההולנדי |
| 2017/18 |  |
| 2017/18 | ישראלישראל מכבי חיפה |  |
| 2018/19 |  |

קישורים חיצוניים
----------------

ויקישיתוף מדיה וקבצים בנושא **מוחמד אלאך** בוויקישיתוף

* פרופיל, באתר FootballDatabase.eu

הערות שוליים
------------

1. ↑  מיכאל יוכין‏, איש חזון ומדע: מו אלאך, המנהל הספורטיבי של מכבי חיפה, באתר וואלה!‏, 6 בנובמבר 2017
2. ↑  מכבי חיפה, מו אלאך, מונה למנהל הטכני, באתר האתר הרשמי של מכבי חיפה בכדורגל, ‏06.11.2017.